CELEX: 32012D0504(01)
Language: lv
Date: 2012-05-03 00:00:00
Title: Komisijas Īstenošanas lēmums ( 2012. gada 3. maijs ) par to, kā finansē 2012. gada darba programmu par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”

4.5.2012   
            
            
               LV
            
            
               Eiropas Savienības Oficiālais Vēstnesis
            
            
               C 129/3
            
         KOMISIJAS ĪSTENOŠANAS LĒMUMS
   (2012. gada 3. maijs)
   par to, kā finansē 2012. gada darba programmu par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”
   2012/C 129/03
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1) (turpmāk “Finanšu regula”), un jo īpaši tās 75. pantu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (turpmāk “Īstenošanas kārtība”), un jo īpaši tās 90. pantu,
   ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (3), un jo īpaši tās 12. panta 3. punktu,
   ņemot vērā Padomes Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (4) un jo īpaši tās 2. panta 1. punkta i) apakšpunktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (5), un jo īpaši tās 66. panta 1. punkta b) un c) apakšpunktu,
   tā kā:
   
               (1)
            
            
               Ar Regulu (EK) Nr. 882/2004 nosaka vispārējo kārtību oficiālajai kontrolei, kas veicama, lai pārbaudītu atbilstību noteikumiem, kuriem ir īpašs mērķis novērst, likvidēt vai samazināt līdz pieņemamam līmenim risku, kam ir pakļauti cilvēki un dzīvnieki, un nodrošināt pārtikas un barības godīgu tirdzniecību, un aizsargāt patērētāju intereses. Minētās regulas 51. pantā ir paredzēts, ka Komisija var organizēt mācību kursus dalībvalstu kompetento iestāžu personālam, kas ir atbildīgs par šajā regulā minēto oficiālo kontroli, un tajos var piedalīties dalībnieki no trešām valstīm, jo īpaši no jaunattīstības valstīm. Tādos kursos var ietvert mācības par Kopienas tiesību aktiem barības un pārtikas jomā, kā arī par dzīvnieku veselības un labturības noteikumiem.
            
         
               (2)
            
            
               Padomes Direktīvas 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā 2. panta 1. punkta i) apakšpunktā ir paredzēts juridisks instruments kursu organizēšanai augu veselības jomā.
            
         
               (3)
            
            
               Lai sasniegtu Regulā (EK) Nr. 882/2004 noteiktos mērķus, Komisija ir izveidojusi programmu “Labāka apmācība nekaitīgai pārtikai”. Komisijas paziņojuma COM(2006) 519. galīgajā redakcijā (6) ir sniegts pārskats par iespējām nākotnē organizēt šīs mācības.
            
         
               (4)
            
            
               Tāpēc, lai īstenotu programmu “Labāka apmācība nekaitīgai pārtikai”, būtu jāpieņem 2012. gada darba programma.
            
         
               (5)
            
            
               Saskaņā ar Komisijas 2008. gada 20. jūnija Lēmumu 2008/544/EK (7) Sabiedrības veselības aizsardzības programmas izpildaģentūra tika pārveidota par Veselības un patērētāju izpildaģentūru (turpmāk “Aģentūra”). Ar Komisijas 2008. gada 9. septembra Lēmumu C(2008)4943 Aģentūrai piešķīra pilnvaras vairāku ar vadību un programmas īstenošanu saistītu uzdevumu izpildei attiecībā uz mācību pasākumiem pārtikas nekaitīguma jomā atbilstoši Regulai (EK) Nr. 882/2004 un Direktīvai 2000/29/EK. Tāpēc aģentūrai būtu jāpiešķir subsīdija 2012. gadam, lai finansētu darbības saistībā ar programmu “Labāka apmācība nekaitīgai pārtikai”.
            
         
               (6)
            
            
               Saskaņā ar Finanšu regulas 75. pantu un Īstenošanas kārtības 90. panta 1. punktu, pirms uzņemties saistības par izdevumiem no Eiropas Savienības budžeta, jāpieņem tāds lēmums par finansējumu, kurā izklāstīts būtiskākais attiecībā uz darbību, kas saistīta ar izdevumiem un ko veic iestāde vai institūcijas, kurām iestāde šīs pilnvaras ir piešķīrusi.
            
         
               (7)
            
            
               Tā kā 2012. gada darba programma nodrošina pietiekami detalizētu regulējumu, šis lēmums ir lēmums par finansējumu Īstenošanas kārtības 90. panta 2. un 3. punkta nozīmē.
            
         
               (8)
            
            
               Lai piemērotu šo lēmumu, ir lietderīgi definēt terminu “būtiskas izmaiņas” Īstenošanas kārtības 90. panta 4. punkta nozīmē.
            
         
               (9)
            
            
               Saskaņā ar Finanšu regulas 83. pantu izdevumu apzināšana, apstiprināšana un samaksa ir jāpabeidz termiņā, kas norādīts Īstenošanas kārtībā. Minētajā kārtībā ir jāprecizē arī apstākļi, kādos kreditoriem, kuriem maksājums izdarīts ar novēlošanos, ir tiesības saņemt kavējuma procentus, ko maksā no pozīcijas, no kuras maksāta pamatsumma.
            
         
               (10)
            
            
               Tāpēc šajā lēmumā būtu jāparedz noteikumi par procentiem, kas pienākas par novēlotiem maksājumiem darbībām, kas iekļautas 2012. gada darba programmā,
            
         IR NOLĒMUSI ŠĀDI.
   1. pants
   Ar šo pieņem darba programmu, lai 2012. gadā īstenotu programmu “Labāka apmācība nekaitīgai pārtikai, kā noteikts šā lēmuma pielikumā”. Šis ir lēmums par finansējumu Finanšu regulas 75. panta nozīmē.
   2. pants
   1.   Kopējais finansiālais ieguldījums darba programmas īstenošanai ir EUR 16 170 000, ko finansē no šādām Eiropas Savienības 2012. gada vispārējā budžeta pozīcijām:
   
               a)
            
            
               budžeta pozīcija Nr. 17.04.07.01 – EUR 14 090 000
            
         
               b)
            
            
               budžeta pozīcija Nr. 17.04.04.01 – EUR 660 000
            
         
               c)
            
            
               budžeta pozīcija Nr. 17.01.04.05 – EUR 250 000
            
         
               d)
            
            
               budžeta pozīcija Nr. 17.01.04.31 – EUR 1 170 000
            
         2.   Šā panta 1. punkta d) apakšpunktā paredzēto summu izmaksā Veselības un patērētāju izpildaģentūrai, un tā ir darbības subsīdija.
   3.   Saskaņā ar Finanšu regulas 83. pantu procentus par novēlotiem maksājumiem var apmaksāt arī no 1. punkta a) un b) apakšpunktā minētajām budžeta pozīcijām.
   3. pants
   Kopējās konkrētām darba programmas darbībām paredzēto piešķīrumu izmaiņas, kuras nepārsniedz 20 % no 2. panta 1. punktā noteiktā maksimālā finansiālā ieguldījuma, nav uzskatāmas par būtiskām Īstenošanas kārtības 90. panta 4. punkta nozīmē, ja tās ievērojami neietekmē darba programmas būtību un mērķus.
   Kredītrīkotājs var pieņemt minētās izmaiņas saskaņā ar pareizas finanšu vadības un proporcionalitātes principu.
   
      Briselē, 2012. gada 3. maijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 248, 16.9.2002., 1. lpp.
   
      (2)  OV L 357, 31.12.2002., 1. lpp.
   
      (3)  OV L 11, 16.1.2003., 1. lpp.
   
      (4)  OV L 169, 10.7.2000., 1. lpp.
   
      (5)  OV L 165, 30.4.2004., 1. lpp.
   
      (6)  SEC(2006) 1163 un SEC(2006) 1164, 20.9.2006.
   
      (7)  OV L 173, 3.7.2008., 27. lpp.
   
      PIELIKUMS
      
         2012. gada darba programma par apmācību pārtikas un barības nekaitīguma, dzīvnieku veselības, dzīvnieku labturības un augu veselības jomā saistībā ar programmu “Labāka apmācība nekaitīgai pārtikai”
      
      1.1.   Ievads
      
      Šajā darba programmā ir iekļauti trīs īstenošanas pasākumi 2012. gadam. Pamatojoties uz Regulā (EK) Nr. 882/2004 un Direktīvā 2000/29/EK noteiktajiem mērķiem, budžeta sadale un galvenās darbības ir šādas:
      1.2.   Iepirkums (īsteno netiešas centralizētas vadības kārtībā):
               
            
                  
                              1.2.1.
                           
                           
                              Apmācība: ārējie līgumi mācību programmas izpildei
                           
                        
               
                  EUR 14 750 000
               
            
                  
                              1.2.2.
                           
                           
                              Apmācība: IT aprīkojums, rīki un tehniskais nodrošinājums, reklāmas materiāli, informācijas un komunikācijas pasākumi un konferences
                           
                        
               
                  EUR 250 000
               
            
                  
                              1.3.
                           
                           
                              Citas darbības: Darbības subsīdija Veselības un patērētāju izpildaģentūrai
                           
                        
               
                  EUR 1 170 000
               
            
                  KOPĀ
               
               
                  EUR 16 170 000
               
            1.2.   Iepirkumi
      
      Iepirkuma līgumiem 2012. gadā atvēlētā budžeta kopsumma ir EUR 15 000 000.
      1.2.1.   Apmācība: ārējais līgums mācību programmas izpildei
      
      JURIDISKAIS PAMATS
      Regulas (EK) Nr. 882/2004 51. pants un 66. panta 1. punkta b) apakšpunkts
      Direktīvas 2000/29/EK 2. panta 1. punkta i) apakšpunkts
      BUDŽETA POZĪCIJA
      Budžeta pozīcijas: 17.04.07.01 un 17.04.04.01
      PROVIZORISKAIS LĪGUMU SKAITS UN TO VEIDI
      Par katru no tālāk minētajiem tehniskajiem jautājumiem tiks parakstīts viens vai vairāki pakalpojumu līgumi. Tiek lēsts, ka tiks parakstīti apmēram 18 pakalpojumu līgumi. Ārējie pakalpojumu sniedzēji lielākoties būs iesaistīti apmācības organizācijas un loģistikas jautājumos.
      PAREDZAMO LĪGUMU PRIEKŠMETS (JA IESPĒJAMS)
      2012. gadā apmācība tiks organizētas šādās jomās:
      
                  Darbības
               
               
                  Summa (EUR)
               
            
                  Dzīvnieku blakusprodukti
               
               
                  880 000
               
            
                  Dzīvnieku labturība
               
               
                  1 400 000
               
            
                  Pārbaudes robežkontroles punktos
               
               
                  860 000
               
            
                  Barības aprites tiesību akti
               
               
                  1 000 000
               
            
                  Pārtikas, kas nav dzīvnieku izcelsmes pārtika, importa kontrole
               
               
                  930 000
               
            
                  Oficiālo kontroles sistēmu iekšējā revīzija
               
               
                  900 000
               
            
                  Kvalitātes sistēmas (bioloģiskā lauksaimniecība un ģeogrāfiskās izcelsmes norādes)
               
               
                  1 000 000
               
            
                  Pārtikas produktu mikrobioloģiskie kritēriji
               
               
                  750 000
               
            
                  
                     TRACES (sanitārie un fitosanitārie pasākumi)
               
               
                  650 000
               
            
                  Pārtikas izraisītu slimību uzliesmojumu rūpīga kontrole
               
               
                  1 500 000
               
            
                  Pārtikas marķēšana un norādes
               
               
                  1 500 000
               
            
                  ĢMO analīze
               
               
                  420 000
               
            
                  Suņu un kaķu komerciālas un nekomerciālas pārvietošanas kontrole
               
               
                  630 000
               
            
                  Piesārņotāju kontrole
               
               
                  1 000 000
               
            
                  Atbalsts sanitāro un fitosanitāro prasību izpildei
               
               
                  800 000
               
            
                  Citi dzīvnieku veselības un labturības, augu veselības un pārtikas nekaitīguma jautājumi un pētījumi, konferences, palīdzība, mācību līdzekļi un novērtējumi
               
               
                  530 000
               
            
                  KOPĀ
               
               
                  14 750 000
               
            ĪSTENOŠANA
      EUR 14 120 000 (pasākumu finansēšana pārtikas nekaitīguma jomā atbilstīgi Regulai (EK) Nr. 882/2004 un Direktīvai 2000/29/EK) pārvaldīs un izmantos Veselības un patērētāju izpildaģentūra (Komisijas Lēmums 2008/544/EK). Atlikušos EUR 630 000 izmantos Komisija, lai finansētu programmu par ĢMO (EUR 420 000) un pētījumus, konferences un novērtējumus (EUR 210 000, kā minēts sadaļā “citi”).
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      Aptuveni laikposmā no aprīļa līdz jūnijam, lai 2012. gadā varētu parakstīt līgumus.
      UZAICINĀJUMIEM IESNIEGT PRIEKŠLIKUMUS ATVĒLĒTĀ PROVIZORISKĀ SUMMA
      EUR 14 750 000
      1.2.2.   Apmācība: IT aprīkojums, rīki un tehniskais nodrošinājums, reklāmas materiāli, informācijas un komunikācijas pasākumi un konferences
      
      JURIDISKAIS PAMATS
      Regulas (EK) Nr. 882/2004 66. panta 1. punkta c) apakšpunkts
      BUDŽETA POZĪCIJA
      Budžeta pozīcija: 17.01.04.05
      PROVIZORISKAIS LĪGUMU SKAITS UN TO VEIDI
      Tiek lēsts, ka, izmantojot esošos pamatlīgumus, parakstīs 3 konkrētus līgumus.
      PROVIZORISKO LĪGUMU PRIEKŠMETS (JA IESPĒJAMS)
      Šie budžeta līdzekļi ir paredzēti, lai organizētu apmācību programmas, nodrošinātu IT un e-mācību aprīkojumu, rīkus, tehnisko nodrošinājumu un reklāmas materiālus, kā arī informatīvam un komunikatīvam atbalstam un konferencēm.
      ĪSTENOŠANA
      Šo darbību nepastarpināti veiks Veselības un patērētāju ģenerāldirektorāts.
      IEPIRKUMA PROCEDŪRAS UZSĀKŠANAS PROVIZORISKAIS GRAFIKS
      Aptuveni laikposmā no aprīļa līdz oktobrim.
      UZAICINĀJUMIEM IESNIEGT PRIEKŠLIKUMUS ATVĒLĒTĀ PROVIZORISKĀ SUMMA
      EUR 250 000
      1.3.   Citas darbības: Darbības subsīdija Veselības un patērētāju izpildaģentūrai
      
      JURIDISKAIS PAMATS
      Padomes Regula (EK) Nr. 58/2003, jo īpaši tās 12. panta 3. punkts.
      BUDŽETA POZĪCIJA
      Budžeta pozīcija: 17.01.04.31
      SUMMA
      EUR 1 170 000
      ĪSTENOŠANAS PASĀKUMU APRAKSTS UN MĒRĶIS
      Šos budžeta līdzekļus 2012. gadā izmanto, lai finansētu aģentūras darbības subsīdiju saistībā ar programmām finanšu perspektīvas 2. pozīcijā. No budžeta pozīcijas 17.01.04.31 finansē aģentūras darbības subsīdiju 2012. gadā par izdevumu daļu, kas saistīta ar programmu “Labāka apmācība nekaitīgai pārtikai”. Saskaņā ar Padomes Regulas (EK) Nr. 58/2003 12. panta 3. punktu darbības subsīdija jāņem no līdzekļu asignējuma aģentūras pārvaldītajām Savienības programmām. Lai Veselības un patērētāju izpildaģentūrai piešķirtu subsīdiju, 2012. gada budžetā tika izveidotas divas atsevišķas budžeta pozīcijas: viena 2. pozīcijas programmām un otra finanšu perspektīvas 3.b pozīcijas programmām.